Malcolm Young

Malcolm Mitchell Young (født 6. januar 1953 i Glasgow i Skottland, død 18. november 2017) var gitarist og låtskriver i det australske bandet AC/DC. Han var bror til bandets andre gitarist og frontfigur Angus Young. Som låtskriver skrev han de fleste av AC/DCs låter sammen med broren Angus og Bon Scott og etter Scotts død sammen med broren og den nye vokalisten Brian Johnson.

Malcolm Young var sju år da familien flyttet fra Skottland til Sydney i Australia. I november 1973 startet Malcolm Young bandet AC/DC sammen med broren Angus Young. Etter mange spillejobber rundt omkring i Australia våren, sommeren og høsten 1974, spilte bandet inn sitt første album i november samme år. Debutalbumet High Voltage ble utgitt i februar 1975. Etter at vokalisten Bon Scott døde i 1980, var Malcolm Young innstilt på at AC/DC skulle fortsette. Brian Johnson tok over Scotts plass i bandet, både som vokalist og som låtskriver sammen med Young-brødrene.      

På midten av 1980-tallet utviklet han et stort alkoholproblem og la seg frivillig inn på avrusningsklinikk i 1988. Det var hans nevø Stevie Young som spilte mens han var på avrusning. Malcolm Young ble kalt The Brain i bandet. I september 2014 kunngjorde Malcolm Young at han forlot bandet av helsemessige årsaker, hans familie bekreftet at han led av demens, og at hans nevø Stevie Young erstattet ham på bandets neste album, Rock or Bust, samt på turneen i 2015.
Young bodde i England sammen med kone og to sønner frem til han døde av sykdommen den 18. november 2017.

Referanser

Eksterne lenker 
 
 
 

AC/DC
Australske gitarister
Låtskrivere
Medlemmer av Rock and Roll Hall of Fame (gruppemedlem)
Personer fra Glasgow
Personer fra Sydney